ระเบียบกรมบังคับคดีว่าด้วยการออกบัตรประจําตัวลูกจ้างชั่วคราว พ.ศ. 2562---------------------------------------------------- โดยที่เห็นเป็นการสมควรให้ลูกจ้างชั่วคราวมีบัตรประจําตัวไว้เป็นประโยชน์ในการประสานงานกับ ส่วนราชการต่าง ๆ และใช้แสดงตนในการออกไปปฏิบัติราชการนอกที่ทําการ เพื่อเกิดประโยชน์สูงสุดแก่ราชการ อาศัยอํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงวางระเบียบไว้ดังนี้ ข้อ ๑ ระเบียบนี้เรียกว่า "ระเบียบกรมบังคับคดีว่าด้วยการออกบัตรประจําตัวลูกจ้างชั่วคราว พ.ศ. 2562"ข้อ ๒ ในระเบียบนี้ "กรม" หมายถึง กรมบังคับคดี "อธิบดี" หมายถึง อธิบดีกรมบังคับคดี "ลูกจ้างชั่วคราว" หมายถึง บุคคลซึ่งได้รับการจ้างเป็นลูกจ้างชั่วคราวเพื่อปฏิบัติงานตามที่กรมบังคับคดีมอบหมายที่มีลักษณะชั่วคราวและมีกําหนดระยะเวลาจ้าง แต่ทั้งนี้กําหนดระยะเวลาจ้างต้องไม่เกินปีงบประมาณ "บัตร" หมายถึง บัตรประจําตัวลูกจ้างชั่วคราวของกรมบังคับคดี "ผู้ออกบัตร" หมายถึง กรมบังคับคดี โดยอธิบดีกรมบังคับคดีเป็นผู้ลงนามในบัตร "คําขอมีบัตร" หมายถึง ลูกจ้างชั่วคราวผู้มีความประสงค์ให้กรมบังคับคดีออกบัตรประจําตัวลูกจ้างชั่วคราวให้โดยระบุรายละเอียดในคําขอมีบัตรพร้อมแนบเอกสารหลักฐาน ตามที่กรมบังคับคดีกําหนด ข้อ ๓ ให้อธิบดีเป็นผู้ออกบัตรประจําตัวลูกจ้างชั่วคราวข้อ ๔ ขนาด สี และลักษณะของบัตรให้เป็นไปตามแบบแนบท้ายประกาศนี้ ข้อ ๕ ให้ลูกจ้างชั่วคราวในสังกัดกรมบังคับคดี ทําคําขอมีบัตรพร้อมแนบรูปถ่าย ซึ่งถ่ายไม่เกิน 6 เดือน ก่อนวันยื่นคําขอมีบัตร ขนาด 2.5X3 เซนติเมตร ครึ่งตัว หน้าตรง ไม่สวมหมวก ไม่สวมแว่นตาดํา โดยสวมเครื่องแบบข้าราชการสีกากี จํานวน 2 รูป ยื่นผ่านผู้บังคับบัญชาตามลําดับขั้น ไปยังกองบริหาร ทรัพยากรบุคคล เพื่อตรวจสอบความถูกต้องแล้วเสนออธิบดีกรมบังคับคดีเพื่อพิจารณา ข้อ ๖ คําขอมีบัตรให้เป็นไปตามแบบคําขอแนบท้ายประกาศนี้ ข้อ ๗ บัตรมีอายุการใช้งาน 1 ปี การนับอายุบัตรให้นับตั้งแต่วันที่ 1 ตุลาคมของแต่ละปีเป็นต้นไปเป็นวันออกบัตรและให้วันที่ 30 กันยายน ปีถัดไปเป็นวันที่บัตรนั้นหมดอายุ ข้อ ๘ ในกรณีบัตรสูญหาย ถูกทําลาย หรือชํารุดในสาระสําคัญ ผู้ถือบัตรต้องยื่นคําขอมีบัตรเพื่อขอเปลี่ยนบัตรใหม่กับเจ้าหน้าที่ออกบัตร ภายใน 30 วัน นับแต่วันที่บัตรนั้นสูญหาย ถูกทําลาย หรือชํารุด ในกรณีที่ผู้ถือบัตรเปลี่ยนชื่อตัว ชื่อสกุล หรือชื่อตัวและชื่อสกุล ผู้ถือบัตรต้องยื่นคําขอเปลี่ยน บัตรใหม่กับเจ้าหน้าที่ออกบัตร ภายใน 30 วัน นับแต่วันที่ได้รับอนุญาตให้เปลี่ยนชื่อตัว ชื่อสกุล หรือชื่อตัว และชื่อสกุล แล้วแต่กรณีข้อ ๙ ผู้ถือบัตรต้องไม่นําบัตรหรือยินยอมให้บุคคลอื่นนําบัตรของตนไปใช้ในทางทุจริต หรือไม่ชอบด้วยกฎหมายข้อ ๑๐ ในกรณีต่อไปนี้ถือว่าบัตรนั้นสิ้นสุด และผู้ถือบัตรไม่อาจใช้บัตรเพื่อประโยชน์ใด ๆ กับบุคคลภายนอกหรือกับทางกรมบังคับคดีได้อีกต่อไป 10.1 บัตรหมดอายุ 10.2 ตาย 10.3 ลาออก 10.4 เลิกจ้างข้อ ๑๑ ในกรณีที่ลูกจ้างชั่วคราวที่ได้รับบัตรประจําตัวตามระเบียบนี้พ้นจากการเป็นลูกจ้างชั่วคราว ของกรมบังคับคดี เป็นอันหมดสิทธิที่จะใช้บัตรประจําตัวนั้นต่อไป ให้ส่งคืนบัตรประจําตัวลูกจ้างชั่วคราว ต่อผู้บังคับบัญชาเหนือตนขึ้นไปทันที และให้ผู้บังคับบัญชาดังกล่าวส่งคืนบัตรประจําตัวให้กองบริหารทรัพยากร บุคคล ภายใน 30 วัน นับแต่วันพ้นจากการเป็นลูกจ้างชั่วคราวของกรมบังคับคดี ข้อ ๑๒ ให้อธิบดีกรมบังคับคดีเป็นผู้รักษาการให้เป็นไปตามระเบียบนี้ และเป็นผู้วินิจฉัยชี้ขาดในกรณี ที่เกิดปัญหาจากการใช้ระเบียบนี้ข้อ ๑๓ ให้ใช้ระเบียบนี้ตั้งแต่บัดนี้เป็นต้นไปผู้มีอํานาจลงนาม - ประกาศ ณ วันที่ 25 เมษายน พ.ศ. 2562 (ลงชื่อ) รื่นวดี สุวรรณมงคล (นางสาวรื่นวดี สุวรรณมงคล อธิบดีกรมบังคับคดี